తెలంగాణలో మహిళా తహసీల్దార్ దారుణహత్య WATCH LIVE TV
విరాట్ కోహ్లి టాస్ గెలవలేదా..!
అసాధారణ ఆటతీరుతో, తిరుగులేని ప్రదర్శనతో శ్రీలంక పర్యటను టీమిండియా అద్భుతంగా ముగించింది.
TNN | Updated:
Sep 7, 2017, 12:41PM IST
అసాధారణ ఆటతీరుతో, తిరుగులేని ప్రదర్శనతో శ్రీలంక పర్యటను టీమిండియా అద్భుతంగా ముగించింది. మూడు ఫార్మాట్లలోనూ లంకేయలను జయించింది. చివరిగా బుధవారం జరిగిన ఏకైక టి20 మ్యాచ్&zwnj;లోనూ అలవోకగా గెలిచి.. 9-0తో మొత్తం టూర్&zwnj;ను క్లీన్ స్వీప్ చేసింది. అయితే ఈ టి20 మ్యాచ్&zwnj;లో పెద్ద తప్పిదమే దొర్లింది. ఆతిథ్య జట్టు కెప్టెన్ ఉపుల్&zwnj; తరంగ టాస్&zwnj; గెలిస్తే.. పొరపాటున విరాట్ కోహ్లీ గెలిచినట్లు ప్రకటించారు. ఈ మేరకు సోనీ స్పోర్ట్స్ తమ యూట్యూబ్ చానెల్&zwnj;లో అప్&zwnj;లోడ్ చేసిన టాస్ వీడియోలో ఈ తప్పిదం స్పష్టంగా కనిపిస్తోంది.
మ్యాచ్&zwnj;కు ముందు టాస్ వేయడానికి భారత్, శ్రీలంక కెప్టెన్లు కోహ్లి, తరంగ మైదానంలోకి వచ్చారు. వీరితో పాటు ప్రెసెంటర్ మురళీ కార్తీక్, మ్యాచ్ రిఫరీ ఆండీ పైక్రాఫ్ట్, టాస్ రిప్రజెంటేటివ్ గౌతమ్ కూడా ఉన్నారు. అందరినీ మురళీ కార్తీక్ పరిచయం చేసిన అనంతరం ఉపుల్ తరంగ కాయిన్&zwnj;ను గాల్లోకి ఎగురవేశాడు. కోహ్లీ హెడ్స్&zwnj;ని ఎంచుకున్నాడు. కాయిన్ దూరంగా పడింది. మ్యాచ్&zwnj; రిఫరీ వెళ్లి కాయిన్ చూసి టెయిల్స్ అంటూ శ్రీలంక కెప్టెన్ తరంగ వైపు వేలు చూపాడు. కానీ వ్యాఖ్యాతగా వ్యవహరించిన మురళీ కార్తీక్&zwnj; తప్పుగా విని ఇండియా టాస్ గెలిచిందని మైక్ కోహ్లి ముఖం ముందు పెట్టేశాడు. వెంటనే కోహ్లి బౌలింగ్ ఎంచుకున్నాడు.